armvectores/hy_wikipedia_2023 huggingface dataset:
(1086) Նատա

(1086) Նատա (անգլ.՝ Nata), աստերոիդ աստերոիդների հիմնական գոտում։ Հայտնաբերվել է 1927 թվականի օգոստոսի 25-ին Սերգեյ Բելյավսկու և Նիկոլայ Իվանովի կողմից Սիմեիզում։
Միջին հեռավորությունը Արեգակից կազմում է 3,161743 ա. մ., առավելագույնը մոտենում է 2,9846 ա. մ. հեռավորության վրա և հեռանում 3,3389 ա. մ.։ Արեգակի շուրջ մեկ ամբողջական պտույտ է կատարում 2053,47 երկրային օրվա ընթացքում, իր ուղեծրով շարժվելով միջինում 0,175313 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,35° անկյուն։
Նատա աստերոիդը պատկանում է Վերիտասի աստերոիդների ընտանիքին, որը տեղաբշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1086) Նատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիրո շիթեր

«Սիրո շիթեր» (հանգըլ՝ 퐁당퐁당 LOVE), երկու սերիայից բաղկացած հարավկորեական հեռուստասերիալ, որը հեռարձակվում է MBC ընկերության կողմից։ Առաջին սերիան թողարկվել է 2015 թվականի դեկտեմբերի 13-ին, իսկ երկրորդը՝ դեկտեմբերի 20-ին։


== Սյուժե ==
Ավագ դպրոցի աշակերտուհի Դան Բինը (Քիմ Սըլ Գի) անձրևի ժամանակ կարող է տեղափոխվել իր ուզած վայրը։ Մի անգամ նա հայտնվում է Կորեայի Չոսոնի դարաշրջանում և այնտեղ նա հանդիպում է Լի Դոնի (Յուն Դու Ջուն) հետ։


== Կերպարներ ==


=== Հիմնական կերպարներ ===
Քիմ Սըլ Գի - Ջանդ Դան Բի/Գո Սամ
Յուն Դու Ջուն - Յի Դո (թագավոր)


=== Երկրորդական կերպարներ ===
Ջին Կո Ջու - Դան Բինի ընկեր Սո Հյոն
Ահն Հյո Սոփ - Փակ Յոն / Չե Ահ Ջին
Գո Կյու Փիլ - Դան Բինի մաթեմատիկայի ուսուցիչ
Լի Կվանգ Սի
Քիմ Սու Հյուն
Ուհմ Հյե-ջունգ
Լի Ջաե Ջուն
Կանգ Հյուն
Յուն Սեկ-հո - Սոկ (Փակ Յոնի փոքր եղբայր)


=== Կամեո ===
Քիմ Քափ Սու - վարչապետ Հվան Հուի
Ջունգ Կյու Սու - Սիմ Օն
Իմ Է Ջին - Դան Բինի մայր
Լի Դաե Յոն - Չոե Մանրի


== Երգացանկ ==


== Ծանոթագրություններ ==


== Արտաքին հղումներ ==
Official Website
Կարինե Բաբաջանյան

Կարինե Բաբաջանյան (դեկտեմբերի 1, 1968(1968-12-01), Երևան, Հայկական ԽՍՀ, ԽՍՀՄ), հայ օպերային երգչուհի, սոպրանո։


== Կենսագրություն ==
Կարինե Բաբաջանյանը ծնվել է Երևանում։ Սովորել է Ռոմանոս Մելիքյանի անվան երաժշտական ուսումնարանի դաշնամուրի բաժնում, այնուհետև Երևանի պետական կոնսերվատորիայի խմբավարական բաժնում՝ Տաթևիկ Սազանդարյանի դասարանում, հետագայում՝ Հռոմի Mirella Parutto հաստատությունում։ 1996 թվականին Ավետիք Իսահակյանի անվան մի շարք մրցույթներում հաղթող է ճանաչվել, իսկ 1988 թվականին ՝ Համբուգի «Կոմետիցիոնե դել օպերա» մրցույթներում։ 1997-1999 թվականներին որպես մեներգչուհի աշխատել է Երևանի օպերային թատրոնում, համագործակցել Լորիս Ճգնավորյանի հետ։ 1999 թվականից ապրում և ստեղծագործում է Գերմանիայում։ Աշխատել է Շտուտգարտի պետական օպերային թատրոնում։


== Երգացանկ ==


== Մրցանակներ ==
Ավետիք Իսահակյան վոկալ մրցույթի մրցանակ, 1996
Ավստրո-գերմանական երգեցեղության մրցանակ, 1997
"Competizione Dell" օպերային հատուկ մրցանակ, Համբուրգ, 1998
«Տարվա լավագույն երիտասարդ երգչուհի», 2001
«Տարվա լավագույն երիտասարդ երգչուհի», 2003
«Կոմիտաս հուշամեդալ», ՀՀ սփյուռքի նախարարություն


== Ձայնասկավառակ ==
Կարինե Բաբաջանյան, Puccini-Arien, Audio-CD, EMI Classics 2677312, 2008


== Ծանոթագրություններ ==


== Արտաքին հղումներ ==
Կարինե Բաբաջանյանի պաշտոնական կայքը
Նիկոլաևկա (գյուղ, Ստարոսինյավսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Նիկոլաևկա գյուղում բնակվում էր 246 մարդ։ Բնակավայրը զբաղեցնում է 1704 կմ² տարածք։ Բնակչության խտությունը կազմում էր 144,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավրիլ Հեյնս

Ավրիլ Դանիկա Հեյնս (անգլ.՝ Avril Dannica Haines, օգոստոսի 27, 1969(1969-08-27), Նյու Յորք շրջան, Նյու Յորք, Նյու Յորք, ԱՄՆ), պատմությամն մեջ առաջին կինը, որը զբաղեցրել է Կենտրոնական հետախուզական վարչության տնօրենի տեղակալի (2013-2015) և ԱՄՆ Ազգային անվտանգության նախագահի խորհրդականի տեղակալի պաշտոնները (2015-2017)։


== Կենսագրություն ==
Կենսաքիմիկոս Թոմաս Հեյնսի և Ադրիան Ռապինի դուստրն է, որն իր գիտական կարիերան փոխել է նկարչի ուղու հետ։ Ընտանիքն ապրում էր Վերին Վեսթ-Սայդում` Նյու Յորքի բոհեմական շրջանում։ Երբ Ավրիլը 4 տարեկան էր, մայրը հիվանդացել է քրոնիկ էմֆիզեմայով, իսկ ավելի ուշ՝ թռչունների տուբերկուլյոզով։ 12 տարեկանում աղջկա վրա էր մոր ամենօրյա խնամքի պատասխանատվությունը, որն այս անգամ ծանր հիվանդ էր (նա մահացել է դստեր տասնվեցամյակից կարճ ժամանակ անց)։
Ավագ դպրոցն ավարտելուց հետո (այդ տարիներին նաև մասնակի աշխատել է մեքենաների վերանորոգման խանութում) Ավրիլը մեկնել է Ճապոնիա և որոշ ժամանակ Կոդոկանի ինստիտուտում անցկացնելուց հետո ստացել ձյուդոյի շագանակագույն գոտի։ Վերադառնալով ԱՄՆ՝ Չիկագոյի համալսարանում ուսումնասիրել է  ֆիզիկա, արձակուրդին հայրենի Նյու Յորքում սիրահարվել է թռիչքային հրահանգիչ Դևիդ Դավիգիին, նրանք միասին վերականգնելով հին երկշարժիչ  «Սեսնան»՝ փորձել են մեկնել Եվրոպա, սակայն ինքնաթիռը սառել է Լաբրադոր ծովում։ Նրանց հաջողվել է խուսափել ջրի վրա վայրէջքից։
1992 թվականին, երբ Հայնեսն ավարտել է Չիկագոյի համալսարանը, զույգը հաստատվել է Բալթիմոր քաղաքում, որտեղ Ավրիլը սկսել է Հոփկինսի համալսարանում պատրաստվել ֆիզիկայի դոկտորի կոչում ստանալու համար, իսկ Դեյվիդը առևտրային ավիաընկերությունում սկսել է աշխատել որպես օդաչու։


=== Կարիերա ===
Հետաքրքրված էր միջազգային իրավունքով և մարդու իրավունքների պահպանման խնդրով, համալսարանն ավարտելուց հետո դաշնային վերաքննիչ դատարանի դատավորի աշխատասենյակում աշխատել է որպես գործակատար, իսկ 2003 թվականին ԱՄՆ պետդեպարտամենտում՝ իրավախորհրդատուի պաշտոնում։
2010 թվականից աշխատել է Օբամայի վարչակազմում՝ որպես նախագահի խորհրդականի օգնական, մասնագիտացել ազգային անվտանգության հարցերում, ինչպես նաև Ազգային անվտանգության խորհրդում աշխատել որպես իրավախորհրդատու։ 2013 թվականի հունիսի 12-ին ԿՀՎ տնօրեն Բրենան պաշտոնապես հայտարարել է 2013 թվականի օգոստոսի 9-ին ԿՀՎ փոխտնօրենի պաշտոնից Մայքլ Մորելի պաշտոնաթողության և նրա փոխարեն Ավրիլ Հայնեսի նշանակման մասին։
2014 թվականի դեկտեմբերին  Ավրիլ Հայնեսը նշանակվել է Սյուզան Ռայսի ԱՄՆ նախագահի ազգային անվտանգության հարցերով խորհրդական։


== Պատկերասրահ ==

		
		
		


== Արտաքին հղումներ ==
«Avril D. Haines» (անգլերեն)։ Bloomberg։ Վերցված է 2017-01-26 


== Ծանոթագրություններ ==
Եփրեմ Գրիգորյան

Եփրեմ Հակոբի Գրիգորյան (հոկտեմբերի 16, 1876(1876-10-16), Աշտարակ, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - ապրիլի 11, 1911(1911-04-11), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն), մանկավարժ, խմբագիր։


== Կենսագրություն ==
1900 թվականին ավարտել է Երևանի մանկավարժական սեմինարիան։ 1900-1905 թվականներին դասավանդել է Ղուրդուղուլիի (այժմ՝ Արմավիր), Ալեքսանդրապոլի դպրոցներում։ Ալեքսանդրապոլի «Ժայռ» (1907-1911) թերթի խմբագիր, Խրիմյան աշակերտախնամ ընկերության վարչության հիմնադիր-նախագահ (1907)։


== Ծանոթագրություններ ==
Աննման (անձնանուն)

Աննման, հայկական իգական անուն։ Առաջացել է հայերեն աննման ածականից։ Սկսվել է գործածվել 14-րդ դարից։


== Գործածություններ ==
Աննման, կին Թումա քահանայի՝ հոր Կարապետ քահանայի, որ Աղբակի Խաշնոց գյուղում, Կիրակոս քահանային գրել տվեց Շնորհալու գործերը, 1352 թ։


== Ծանոթագրություններ ==
Ելենա Վոլկովա (նկարչուհի)

Անվան այլ կիրառումների համար տե՛ս՝ Ելենա Վոլկովա (այլ կիրառումներ)Ելենա Անդրեևնա Վոլկովա (ռուս.՝ Еле́на Андре́евна Во́лкова, հունիսի 3, 1915(1915-06-03), Չուգուև, Zmiyovsky Uyezd, Խարկովի նահանգ, Ռուսական կայսրություն - հոկտեմբերի 8, 2013(2013-10-08), Մոսկվա, Ռուսաստան), նաիվ արվեստի ոճով ստեղծագործող ռուս նկարչուհի։


== Կենսագրություն ==
Ելենա Վոլկովան ծնվել է 1915 թվականին Չուգուևում, այն տանից ոչ հեռու, որտեղ ծնվել է Իլյա Ռեպինը, հասարակ ընտանիքում։ Նրա մայրը գյուղաբնակներից էր, հայրը եղել է փրկարար Սևերսկի Դոնեց գետի  վրա։
1934 թվականին Ելենան սկսում է աշխատել որպես շարժական կինոկայանի կինոմեխանիկի օգնական։ Պատերազմի ժամանակ եղել է տուժածների թվում և բուժում անցել հոսպիտալում։ Ելենայի ամուսինը մահացել է պատերազմի ժամանակ։
Վոլկովան սկսում է նկարել 1960-ական թվականներից` 45 տարեկանում, չնայած գեղարվեստական կրթություն չուներ։ Նրա մասնագիտական առաջընթացը նկատել է Վասիլի Երմիլովը` ուկրաինական ավանգարդի հիմնադիրներից մեկը, որը ձեռք է բերում Վոլկովայի մի շարք նկարներ։
Նրա ստեղծագործությունները նկատում է մոսկովյան հայտնի քննադատ Միխայիլ Ալպատովը։ Նաիվ արվեստի մոսկովյան «Ընծա» պատկերասրահից Սերգեյ Տարաբարովը 2000  թվականին Վոլկովին ճանաչում է Ռուսաստանում  նաիվ արվեստի ոճով ստեղծագործող ամենահետաքրքիր նկարչուհիներից մեկը։
Ելենա Վոլկովան դառնում է նաիվ արվեստի ոճով ստեղծագործող առաջին նկարչուհին, ում համար Տրետյակովյան պատկերասրահում կազմակերպում են անհատական  ցուցահանդես։
Ելենա Անդրեևնա Վոլկովան կյանքի վերջին տարիներին բնակվել  է Մոսկվայում։  Մահացել է  2013 թվականի հոկտեմբերի 8-ին` կյանքի 99-րդ տարում։


== Ստեղծագործություն ==
Նկարչուհու աշխատանքները իրենցից ներկայացնում են բնական հաճելի գործեր, որոնց դիտումը մարդուն հաճույք է պատճառում։ Դրանք տարբեր կենդանիներ են, մարդիկ, մրգեր։


== Ցուցահանդեսներ ==
1973 թ.` առաջին անհատական  ցուցահանդեսը, Օմսկ
1990 թ.` մշտական ցուցադրություն նաիվ արվեստի «Ընծա» պատկերասրահում
2001 թ` ցուցահանդես «Խաղաղություն բոլորին» Ժամանակակից արվեստի թանգանում
2005 թ.` ստեղծագործությունների հետահայաց ցուցադրություն Տրետյակովյան պատկերասրահում։ Ներկայացված էին  շուրջ  50 գեղանկարչական աշխատանքներ և 12 նկարներ Վոլկովայի հավաքածուից ու մասնավոր հավաքածուներից։


== Ծանոթագրություններ ==
Էլեոնորա Բլոխ

Էլեոնորա (Լեոնորա) Աբրամովնա Բլոխ (ուկրաիներեն՝ Леонора Абрамівна Блох, ապրիլի 24, 1881(1881-04-24), Կրեմենչուգ, Պոլտավայի նահանգ, Ռուսական կայսրություն - հունվարի 17, 1943(1943-01-17), Ալմաթի, ԽՍՀՄ), ուկրաինացի խորհրդային քանդակագործ, նկարիչ, մանկավարժ։


== Կենսագրություն ==
Էլեոնորա Բլոխը սովորել է «Արվեստների խրախուսման ընկերության» Սանկտ Պետերբուրգի նկարչական դպրոցում՝ Ռոբերտ Բախի մոտ, ապա, 1898-1905 թվականներին՝ Փարիզում, Օգյուստ Ռոդենի արվեստանոցում։ 1912 թվականից աշխատել է Սանկտ Պետերբուրգում, որտեղ կատարել է մեծ թվով դիմանկարներ՝ իմպրեսիոնիզմին մոտ ոճով։ 1917 թվականից ապրել և աշխատել է Խարկովում։ Դասավանդել է Խարկովի արվեստի տեխնիկումում, այնուհետև Խարկովի արվեստի ինստիտուտում (այժմ՝ Խարկովի դիզայնի և արվեստի պետական ակադեմիա)։ 1935 թվականին արժանացել է պրոֆեսորի կոչման։
Հայրենական մեծ պատերազմի տարիներին տարհանվել է Ղազախստան, որտեղ մահացել է 1943 թվականին։
Լեոնորա Բլոխը եղել է Ուկրաինայի հեղափոխական արվեստի ասոցիացիայի և Գեղարվեստի արրտադրամասի (միավորման), Արվեստների խրախուսման հրեական ընկերության, Քանդակագործ-նկարիչների միության անդամ և մասնակից։ 1910 թվականից մասնակցել է տարբեր ցուցահանդեսների։ 1927 թվականին մասնակցել է Ուկրաինայի հեղափոխական արվեստի ասոցիացիայի (ՈՒՀԱԱ) առաջին համաուկրաինական ցուցահանդեսին։


== Ստեղծագործություն ==
Բլոխի վաղ շրջանի ստեղծագործությունները վկայում են ֆրանսիական իմպրեսիոնիզմի ազդեցության մասին։ Ժամանակի ընթացքում նրա ստեղծագործությունները նշանավորվել են իմպրեսիոնիզմից աստիճանական հեռացումով և դեպի ռեալիզմ մերձեցմամբ։ Նա սկսել է ավելի հաճախակի դիմել սոցիալական նշանակալի թեմաների։
Մասնակցել է մոնումենտալ քարոզչության ծրագրի իրականացմանը։
Էլեոնորա Բլոխի ստեղծագործությունները՝

Օգյուստ Ռոդենի կիսանդրին  (19-րդ դարի վերջ-20-րդ դարի սկիզբ),
Ժան Ժորեսի կիսանդրին (19-րդ դարի վերջ-20-րդ դարի սկիզբ),
Քանդակ «Իտալացի աղջիկ» (1912),
Կարլ Մարքսի կիսանդրին (1933),
Ֆրիդրիխ Էնգելսի կիսանդրին (1933),
Քանդակագործական դիմանկարներ՝
Ուկրաինացի գրող Միխայիլ Կոցյուբինսկի
Կենսաբան Իլյա Մեչնիկով
իտալացի քանդակագործ և նկարիչ Միքելանջելոն և մյուսները։
Կոմպոզիցիաներ՝
Մայրության ուրախությունը (1935)
«Աշխատավոր երիտասարդություն» (1942)
«Ղազախ բուժքույրը» (1942)
Տարաս Շևչենկոյի հուշարձանը(Բոգոդուխով)
Մաքսիմ Գորկու հուշարձանը (Դոնեցկ, 1933)Բլոխը 1967 թվականին Կիևում ուկրաիներեն լույս տեսած «Այսպես էր սովորեցնում Ռոդենը» հուշագրությունների գրքի հեղինակն է։


== Մանկավարժական գործունեություն ==
Խարկովի գեղարվեստի ուսումնական հաստատություններում որպես մանկավարժ աշխատելու ընթացքում Բլոխը դաստիարակել է բազմաթիվ տաղանդավոր նկարիչների և քանդակագործների, որոնց թվում են՝ Վասիլի Ահիբալովը, Ֆ.Մ.Բոնդարը, Օլգա Կուդրյավցևան և ուրիշներ։


== Գրականություն ==
Блох, Элеонора Абрамовна // Березна — Ботокуды. — М. : Советская энциклопедия, 1950. — С. 312. — (Большая советская энциклопедия : [в 51 т.] / гл. ред. С. И. Вавилов ; 1949—1958, т. 5).
Блох, Леонора Абрамiвна // Украинская советская энциклопедия: в 12 томах = Українська радянська енциклопедія (укр.) / За ред. М. Бажана. — 2-ге вид. — К.: Гол. редакція УРЕ, 1974—1985. — Т. 1. — С. 494—495.


== Ծանոթագրություններ ==
Սարգիս (անուն)

Անվան այլ կիրառումների համար տե՛ս՝ Սարգիս (այլ կիրառումներ)Սարգիս, ասորական ծագումով հայկական անուն։ Ասորական անունը փոխառված է հունական Σεργιος ձևից, որն էլ իր հերթին լատինական Sergius֊ից։ Համաձայն վարկածներից մեկի, լատինական Sergius անունը ծագել է "ծառա" բառից, թեև շատ հավանական է, որ անհայտ Էտրուսկյան ծագում ունի։ Կրճատ ձևերն են՝ Սաքո, դիմելու ձևը՝ Սաք։


== Սարգիս անունով անձինք ==
Սարգիս, գուսան
Սարգիս Աբեղա
Սարգիս Աբովյան
Սարգիս Աբրահամյան
Սարգիս Ալաջաջյան
Սարգիս Ալեքսանյան
Սարգիս Ամատեան
Սարգիս Ամիլյան
Սարգիս Ապուչեխցի
Սարգիս Ավետիսյան
Սարգիս Արուտչյան
Սարգիս Մովսիսյան
Սարգիս Պիծակ


=== Կաթողիկոսներ ===
Սարգիս Ա Սևանցի
Սարգիս Ա Վահրամյան
Սարգիս Գ Մյուսայլ
Սարգիս Դ Վրաստանցի


== Որպես ազգանուն ==
Իլյաս Սարգիս` Լիբանանցի հայազգի քաղաքական գործիչ


== Սուրբ Սարգիս ==
Հայաստանում Սարգիս անունը տարածում է ստացել Սբ. Սարգսի պաշտամունքի շնորհիվ։ Սարգիսը Կեսարիայի հռովմեացի զորավար էր, Հռոմեական կայսրությունում, այնուհետև` Պարսկաստանում տարածում էր քրիստոնեություն։ Պատկերվում է սպիտակ ձիու վրա նստած գեղեցիկ տղամարդու տեսքով, հաճախ՝ վիշապօձին նիզակով շամփրելիս։


== Գրականության մեջ ==
«Սաքուլն ուխտ գնաց»` Նար Դոսի պատմվածքը
«Լոռեցի Սաքոն»` Հովհաննես Թումանյանի պոեմը


== Ֆրանսերենում ==
Ֆրանսիացիների մոտ տարածված է նույն ծագումով Սերժ անունը, որը հանդիպում է նաև հայերի մոտ։
Սերժ անունով հայտնի մարդիկ են`


=== Հայեր ===
Սերժ Ավետիքյան` ֆրանսահայ դերասան և ռեժիսոր
Սերժ Թանկյան` Սիսթեմ օֆ ը Դաուն րոք խմբի հիմնադիր և ղեկավար
Սերժ Մեհրաբյան` քանդակագործ
Սերժ Սարգսյան` Հայաստանի Հանրապետության նախագահ


=== Ֆրանսիացիներ ===
Սերժ Իբաքա` քոնգոյացի ծագումով իսպանացի բասկետբոլիստ
Սերժ Վենթուրինի` ֆրանսիացի բանաստեղծՓաղաքշական ձևը՝ Սերժիկ

Սերժիկ Ալխասյան


== Ռուսերենում ==
Սարգիս անվան ռուսերեն տարբերակն է՝ Սերգեյ, փաղաքշական տարբերակն է՝ Սերյոժա, Սերյոգա։ Եղել է 60-70-ականներին Ռուսաստանում ծնվածներին տրված երկրորդ տարածված անունը, զիջելով միայն Ալեքսանդրին։
Սերգեյ անունը Սարգիս անվան հետ միասին տարածված է հայերի մոտ։ Կան նաև նրա տարբերակները՝ Սերյոժա, Սերոժ փաղաքշական՝ Սերոժիկ։


== Տե'ս նաև` ==
Սարգսյան


== Ծանոթագրություններ ==
Պավլենկովո (գյուղ, Լեբեդինի շրջան)

Անվան այլ կիրառումների համար տե՛ս՝ ՊավլենկովոՊավլենկովո (ուկրաիներեն՝ Павленкове), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Պավլենկովո գյուղում բնակվում էր 362 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (2448)

Ժողովածու (2448), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2448 թվի տակ։ Ձեռագիրը գրվել է 1687-1689 թվականներին Վարդան Դսղուեցի գրիչի կողմից ենթադրաբար Կոստանդնուպոլսում։ Գրված է թղթի վրա, որը ունի 13×9.8 չափս։ Ձեռագիրը կազմված է 244 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Կազմը` ստվարաթուղթ։ Հիշատակարաններ՝ գրչի՝ 2բ, 37ա, 37բ, 56բ, 79բ, 103ա, 140բ, 227գ։


== Բովանդակություն ==
Յաղագս վարժման մանկանց (Այբբենարան)։
Յաղագս քրիստոնէութեան։
Լուսնացոյց։
Պատճէն Հայոց տոմարի։
Վարդ․ Յունանեան Յաղագս կարգաց և աստիճանաց եկեղեցւոյ։
Կերպ խոստովանութեան։
Տաղք (Աւետիք Օգոստին, Վարդ․ Գըռուզեցի գրիչ)։
Աղօթք (Մխ․ Գօշ, անանուն)։
Ներս․ Լամբրոնացւոյ Մեկնութիւն Հայր մեր-ի։
Քարոզ։
Խրատք իմաստասիրաց։
Յաղագս բնութեան մարդոյ (Ի չորից գոյացեալ)։
Աբուսայիդայ Յաղագս կազմութեան մարդոյ։
Խրատք Խիկարայ։
Նշանակութիւնք կերպարանաց առաքելոցն։
Վասն առաքելոց։
Մանունք։


== Ծանոթագրություններ ==
Պիեդիկավալո

Պիեդիկավալո (իտալերեն՝ Piedicavallo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 187 մարդ (2008)։ Բնակչության խտությունը՝ 11 մարդ/կմ²։ Տարածքը կազմում է 17 կմ²։ Փոստային ինդեքս՝ 13812։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 015 609115
Էլեկտրոնային փոստ. piedicavallo@ptb.provincia.biella.it
Պաշտոնական կայք. http://www.piedicavallo.com/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սոնինո (Ազովի շրջան)

Անվան այլ կիրառումների համար տե՛ս՝ Սոնինո (այլ կիրառումներ)Սոնինո (ռուս.՝ Сонино ), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Օտրադովսկովո գյուղական համայնքի կազմի մեջ։ Ազով քաղաքից գտնվում է 75 կմ հեռավորության վրա։
Եղեգ (Սյունիքի մարզ)

Եղեգ (նախկին անվանումը` Շաբադին),
գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից մոտ 9 կմ հյուսիս, Բարգուշատի լեռնաճյուղերից մեկի լանջին, Սևաքար գետակի ակունքի շրջանում, ծովի մակարդակից 1380-1460 մ բարձրության վրա։
Շաբադին անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։  Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ Եղեգ է վերանվանվել 1991 թ.-ի ապրիլի 3-ին։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Եղեգի մշտական բնակչությունը կազմել է 121, առկա բնակչությունը` 104 մարդ։ Մինչև 1989 թ. գյուղը բնակեցված է եղել ադրբեջանցիներով, ապա` հայերով։ Եղեգի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ։


== Տես նաև ==
Եղեգի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Լիիմալա

Լիիմալա (էստ․՝ Liimala), գյուղ Էստոնիայի Իդա-Վիրումաա նահանգի Լյուգանուսե շրջանում։
2011 թվականի տվյալներով գյուղում բնակվում էր 57 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սպիտակ հագած աղջիկը (վան Գոգի նկար)

«Սպիտակ հագած աղջիկը» (անգլ.՝ Girl in White), ինչպես նաև հայտնի է որպես` «Երիտասարդ աղջիկը ցորենի դաշտի ֆոնին», «Կինը դաշտում», հոլանդացի նկարիչ Վինսենթ վան Գոգի կտավն է, որը ստեղծվել է 1890 թվականին Փարիզի մոտ գտնվող Օվեր սյուր Ուազ բնակավայրում, նկարչի կյանքի վերջին տարիներին։ 1963 թվականից կտավը գտնվում է Վաշինգտոնի Արվեստի ազգային պատկերասրահում (ԱՄՆ)։


== Պատմություն ==
1890 թվականի մայիսին Վան Գոգը իր եղբոր` Թեոյի հետ Սեն Ռեմի դը Պրովանսից տեղափոխվեց Փարիզ, որտեղ երեք օր մնաց կնոջ, երեխայի և եղբոր հետ։ Վան Գոգը նկատեց, որ իրեն դուր չի գալիս քաղաքի պղտորությունը, իսկ ընկճախտը խորանում էր և նա չէր կարող նկարել։ Թեոն և ֆրանսիացի նկարիիչ Կամիլ Պիսսարոն Վան Գոգին ուղարկեցին Օվեր սյուր Ուազ բժիշկ և բարերար Պոլ Գաշեի մոտ։ Արդյունքում Վան Գոգը մնաց Գաշեի հսկողության տակ, որի հետ նա ուներ մոտ հարաբերություններ։ Գաշեն և նրա աղջիկը նկարչության առարկա դարձան Վան Գոգի համար։
Որոշ ժամանակ թվում էր թե նկարչի մոտ փոփոխություն է նկատվում։ Նա սկսեց այնքան արագ նկարել, որ սենյակում հազիվ էր տեղ գտնվում նոր նկարների համար։ Մայիսից մինչև իր մահը հուլիսի 29 Վան Գոգը ստեղծել է մոտ 70 կտավ։ Նա նկարում էր Օվեր քաղաքի շուրջը գտնվող կառույցներ օրինակ՝ «Եկեղեցի Օվերում» նկարը, ինչպես նաև դիմանկարներ և քաղաքի մոտակայքում գտնվող դաշտերը։
«Սակայն նոր բարեկեցության տեսքով, նրա կյանքը շատ մոտ էր ավարտին՝ նշում է Ուոլլեսը»: Գաշեն էքսցենտրիկ էր և տառապում էր նևրոզիով և Վան Գոգին այնքան անհանգստացրեց այդ ամենը, որ նա բժշկին հարցրեց՝ «Հիմա, երբ մի կույրի մեկ ուրիշ կույր է առաջնորդում, մի՞թե երկուսն էլ չեն հայտնվում անդունդում»։ Ընտանեկան հավաքույթին Փարիզ այցելելուց հետո, Վան Գոգը ավելի մռայլ վերադարձավ Օվեր։ Նամակում նա գրել է՝ «Եվ հեռանկարը մթնում է, ես ապագան ընդհանրապես չեմ տեսնում»։


== Նկարագրություն ==

Կտավը նկարագրում է սպիտակ զգեստով կնոջը ցորենի դաշտում։ Օվերում ստեղծված Վան Գոգի նկարներից այս երկուսի վրա էլ նույն կինն է։
Նկարին դրամատիկ էֆեկտ տալու համար Վան Գոգը օգտագործեց «Պատկերային հարթություն»։ Երբ կինը լրացնում է գրաֆիկական տարածքի մեծ մասը, նա կարծես ավելի մոտ է նկարը դիտողին։ Վան Գոգը նույնիսկ ավելի ստվերեց կնոջ հայացքը և այն դարձրեց ավելի «հեռավոր ու լղոզված»։ Բացի այդ կնոջ հարևանությամբ գտնվելը ավելի «սուր» է դարձնում նրա հուզական հեռավորությունը։


== Տես նաև ==
«Բնապատկեր Օվերում անձրևին»


== Ծանոթագրություններ ==


== Արտաքին հղումներ ==
«Vincent van Gogh, Girl in White»։ National Gallery of Art։ Վերցված է 2020-04-23 (անգլ.)
1986-87 NBA մրցաշրջան

1986-87 NBA մրցաշրջան, դարձել է Բասկետբոլի ազգային ասոցիացիայի 41-րդ մրցաշրջանը։ Մրցաշրջանի չեմպիոնը դարձել է «Լոս Անջելես Լեյքերս» ակումբը։ Եզրափակչում՝ վեց խաղերի ընթացքում, «Լեյքերս»-ը հաղթել են «Բոստոն Սելտիքս»-ին։
1986 թվականի NBA դրաֆթի «Կլիվլենդ Կավալիերս» ակումբի կողմից՝ առաջին համարի ներքո ընտրվել է կենտրոնական Բրեդ Դոգերտին։ Դրաֆի ժամանակ 8-րդ համարի ներքո ընտրվել է Ռոն Հարպերը, 24-րդ համարի ներքո՝ Արվիդաս Սաբոնիսը, իսկ 27-րդ համարի ներքո՝ Դենիս Ռոդմանը։


== Պարբերական առաջնություն ==


=== Ըստ դիվիզիոննների ===
Հ = Հաղթանակներ, Պ = Պարտություններ, Տ% = Հաղթած խաղերի տոկոս


=== Ըստ կոնֆերենցիաների ===


== Փլեյ Օֆ ==


== Ցուցանիշներով առաջնորդներ ==


== Մրցանակներ ըստ մրցաշրջանի արդյունքներ ==
NBA ամենաթանկ խաղացող: Մեջիք Ջոնսոն, Լոս Անջելես Լեյքերս
Եզրափակչի ամենաթանկ խաղացող: Մեջիք Ջոնսոն, Լոս Անջելես Լեյքերս
NBA տարվա սկանկ: Չակ Պերսոն, Ինդիանա Փեյսերս
Լավագույն պաշտպանողական խաղացող: Մայքլ Կուպեր, Լոս Անջելես Լեյքերս
NBA լավագույն վեցերորդ խաղացող: Ռիկի Փիրս, Միլոուքի Բաքս
Տարվա մարզիչ: Մայք Շուլեր, Պորտլենդ Թրեյլ Բլեյզերս


== Ծանոթագրություններ ==


== Արտաքին հղումներ ==
1986-87 NBA Season Summary Archived 2012-10-04 at the Wayback Machine.
Վուրենդալ (համայնք)

Վուրենդալ (հոլ.՝ Voerendaal ( արտասանություն)), համայնք Նիդերլանդների Լիմբուրխ մարզում։ Տարածքը 31,54 կմ² է, բնակչությունը՝ 12.861 (2011 թ.)։ Մեկ շնչի տարեկան միջին եկամուտը 13.900 եվրո է։
Միխայիլ Կիրպիչյով

Միխայիլ Վիկտորովիչ Կիրպչյով (ռուս.՝ Михаил Викторович Кирпичёв, օգոստոսի 23 (սեպտեմբերի 4), 1879, Սանկտ Պետերբուրգ, Ռուսական կայսրություն - հունվարի 10, 1955(1955-01-10), Մոսկվա, ԽՍՀՄ), ջերմատեխնիկայի և ջերմաֆիզիկայի բնագավառի խորհրդային գիտնական, ԽՍՀՄ ԳԱ ակադեմիկոս (1939 թվականից)։


== Ընտանիք ==
Հայրը՝ Վիկտոր Լվովիչ Կիրպիչյով
Կինը՝ Սերաֆիմա Ֆյոդորովնա Կիրպիչյովա


== Ուսում ==
Ավարտել է Պետերբուրգի տեխնոլոգիական ինստիտուտը (1907 թվական), 1932-1935 թվականներին եղել է կաթսայատուրբինների Մոսկվայի կենտրոնական ինստիտուտի գիտական ղեկավարը։


== Աշխատանք ==
ԽՍՀՄ-ում առաջինն է հետազոտել կաթսայական ագրեգատներում ընթացող պրոցեսների ֆիզիկական էությունը։ Կիրպիչյովը ջերմային մոդելավորման տեսության ստեղծողն է։ Արժանացել է ԽՍՀՄ պետական մրցանակի (1941 թվական)։


== Պարգևներ ==
1953 թվականին պարգևատրվել է Լենինի շքանշանով։
1941 թվականին արժանացել է Ստալինյան մրցանակի
1945 թվականին պարգևատրվել է Աշխատանքի կարմիր դրոշի շքանշանով


== Ծանոթագրություններ ==
Թյուրինգիա

Թյուրինգիա (գերմ.՝ Thüringen, Թյուրինգեն, լատ.՝ Thuringia, աւանդական հայերէն ուղղագրութեամբ՝ Թիւրինգիա) Գերմանիայի մարզ է։ Թյուրինգիայի մայրաքաղաքը Էրֆուրտն է։Սահմանակցում է հարավից Բավարիա, արևմուտքից՝ Հեսսեն, արևելքից՝ Սաքսոնիա, հյուսիսից՝ Ստորին Սաքսոնիա,հյուսիս-արևելքից՝ Սաքսոնիա-Անհալթ, երկրամասերին։


== Աղբյուրներ ==
Կազաչի Լագերի (Օկտյաբրսկի շրջան)

Կազաչի Լագերի (ռուս.՝ Казачьи Лагери), ավան Ռուսաստանի Ռոստովի մարզի Օկտյաբրսկի շրջանում։ Մտնում է Պերսիանովսկովո գյուղական համայնքի կազմի մեջ։
Ավանում գործում է մեկ դպրոց, մեկ մանկապարտեզ, մեկ պոլիկլինիկա, 14 հինգհարկանի շենք, մի քանի սեփական տուն, մեկ հանրակացարան, երկու զորամաս, առևտարային հրապարակ, մշակույթի պալատ և մի քանի այլ շինություններ։ Նախկինում այն սահմանափակ մուտքով զինավան էր։
Բնակչությունը՝ 4994 մարդ (2010 թվականի մարդահամարի դրությամբ)։


== Աշխարհագրություն ==


=== Փողոցներ ===
Հաղթանակի 60 տարի փողոց
Դորոժնայա փողոց
Պետրուշկո փողոց
Րեչնայա փողոց
Ռոսիյսկայա փողոց


== Պատմություն ==
1982 թվականի հոկտեմբերի 27-ին ավանի մոտ հայտնաբերվել է Օլգա Կուպրինայի դին (16 տարեկան), որը 1982 թվականի օգոստոսի 16-ին սպանվել է մոլագար Անդրեյ Չիկատիլոյի ձեռքով։


== Ծանոթագրություններ ==
Տրնովո (այլ կիրառումներ)

Տրնովո կարող է վերաբերվել.

Տրնովո, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Տրնովո, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Արթուր Մարության

Արթուր Վալերիի Մարության (ծնվ․՝ ապրիլի 28, 1965, Կրասնոյարսկ), վիրաբույժ։ Վալերի Մարությանի որդին։ ՊԲ բժշկական ծառայության պահեստի կապիտան (1997 թվական)։


== Կենսագրություն ==
Ավարտել է Երևանի պետական բժշկական համալսարանը (1988 թվական), վերապատրաստվել Երևանի բժիշկների կատարելագործման ինստիտուտում (1989 թվական), Օլդռարի (Մեծ Բրիտանիա) զինվորական կլինիկական հոսպիտալում (1993 թվական) և Կրյուի (Մեծ Բրիտանիա) քաղաքային հիվանդանոցում (1999 թվական)։ 1988-1997 թվականներին աշխատել է Ստեփանակերտի մարզային (հանրապետական) հիվանդանոցում, քաղաքային ծննդատան մանկաբարձական բաժնում, կենտրոնական զինվորական հոսպիտալում, Վալերի Մարությանի անվան հոսպիտարի վիրաբուժական բաժանմունքում՝ վիրաբույժ, բաժնի վարիչ, բաժնի պետ, 1997 թվականից՝ Ստեփանակերտի ծննդատան գործադիր տնօրեն։ 1992-1994 թվականներին բժշկական կամավորական բրիգադի կազմում աշրարտել է Շուշիի, Ֆիզուլիի, Աղդամի շրջանների, Լաչինի ռազմադաշտային շարժական հոսպիտալներում, բուժել և վիրահատել է հարյուրավոր ազատամարտիկների և խաղաղ բնակիչների։


== Ծանոթագրություններ ==
Յան Սոբեսկի

Յան Սոբեսկի, Յան 3-րդ Սոբեսկի (լեհ.՝ Jan III Sobieski, օգոստոսի 17, 1629(1629-08-17)[…], Օլեսկո - հունիսի 17, 1696(1696-06-17)[…], Վիլանով պալատ, Վիլյանուվ, Masovian Voivodeship, Մեծլեհական պրովինցիա, Լեհական թագավորության թագ, Ռեչ Պոսպոլիտա), Լեհաստանի թագավոր 1674 թվականից։ Լինելով թագի մեծ հետման՝ գլխավորել է լեհական զորքը 1672—1676 թվականների լեհ-թուրքական պատերազմում, 1673 թվականի նոյեմբերի 11-ին Խոտինի ճակատամարտում ջարդել է թուրքական բանակը։ Այդ հաղթանակից հետո սեյմը նրան ընտրել է թագավոր։ Թուրքերի դեմ պայքարում դաշնակցել է ավստրիական Հաբսբուրգների հետ և օգնության հասնելով նրանց՝ 1683 թվականի սեպտեմբերի 12-ին Վիեննայի մոտ գլխովին ջախջախել է թուրքական բանակը (այդ ճակատամարտում Սոբեսկու զորքում կռվել են 5 հզ լեհահայեր)։ Ձգտելով Ռուսաստանին ներգրավել հակաթուրքական դաշինքի մեջ, Սոբեսկին նրա հետ կնքել է (1686 թ.) «Հավիտյան խաղաղություն»։ Փորձել է Ռեչ Պոսպոլիտայում հաստատել ժառանգական միապետություն, սակայն հանդիպել է լեհական խոշոր ֆեոդալների դիմադրությանը և Ավստրիայի ու Բրանդենբուրգի հակազդեցությանը։ Սոբեսկին բարձր է գնահատել լեհահայերի դերը Լեհաստանի ռազմաքաղաքական, տնտեսական կյանքում, հովանավորել և արտոնություններ է տվել նրանց, օգտվել հայազգի դիվանագետների ծառայություններից։ Սոբեսկին ձգտել է Թուրքիայի թիկունքում, նրան հակազդելու համար, վերականգնել Հայաստանի անկախությունը, որը լինելու էր ուժեղ պետություն, գտնվելու էր Հռոմի եկեղեցու և լեհական թագավորության հովանավորության ներքո։ Այդ նպատակով բանակցել է Հայոց կաթողիկոսներ Հակոբ Դ Ջուղայեցու (1655-1680 թթ.) և Նահապետ Ա Եդեսացու (1691 -1705 թթ.) հետ։ Սակայն Սոբեսկու մահվան պատճառով ծրագիրը չի իրագործվել։


== Ծանոթագրություններ ==
Ռեպևկա (գյուղ, Բելեբեևսկի շրջան)

Անվան այլ կիրառումների համար տե՛ս՝ ՌեպևկաՌեպևկա (ռուս.՝ Репьевка, բաշկիրերեն՝ Репьевка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալիմուլինո

Կալիմուլինո (ռուս.՝ Калимуллино, բաշկիրերեն՝ Кәлимулла), գյուղ Ռուսաստանի, Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 89 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուոգոսանտո

Լուոգոսանտո (իտալերեն՝ Luogosanto), համայնք Իտալիայում, գտնվում է Սարդինիա մարզի Օլբիա-Տեմպիո գավառում։
Բնակչությունը կազմում է 1908 մարդ (2008 թ.), բնակչության խտությունը՝ 14 մարդ/կմ², զբաղեցրած տարածքը՝ 135 կմ²։ Փոստային ինդեքսը՝ 7020, հեռախոսային կոդը՝ 079։
Հովանավոր սուրբը համարվում է Նոստրա Սինգորա դի Լուոգոսանտոն։ Տոնը նշվում է սեպտեմբերի 8-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 079 65790
Պաշտոնական կայք՝ http://web.tiscali.it/comunediluogosanto/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Կավայոն Վերոնեզե

Կավայոն Վերոնեզե (իտալերեն՝  Cavaion Veronese), կոմունա Իտալիայում` Վենետո մարզի Վերոնա գավառում։
Բնակչության թվաքանակը 2014 թվականի տվյալներով եղել է 5.783։ Բնակչության խտությունը կազմում է 347 մարդ/կմ²։ Զբաղեցնում է 12,85 կմ² տարածք։ Սահմանակից է Աֆի, Բարդոլինո, Պաստրենգո, Ռիվոլի Վերոնեզե, Սանտ'Ամբրոջո դի Վալպոլիչելա համայնքներին։ Փոստային ինդեքս՝ 37010։ Հեռախոսային կոդ՝ (+39) 045։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
24K Magic

24K Magic (XXIVk Magic), ամերիկյան երգիչ և կոմպոզիտոր Բրունո Մարսի երրորդ ստուդիական ալբոմն է, որը նախատեսված էր թողարկվել 2016 թվականի նոյեմբերի 18-ին Atlantic Records լեյբլում։ Այդ ալբոմը առաջին ստուդիական ալբոմն է վերջի 4 տարվա ընթացքում։


== Պատմություն ==
Դեռևս 2014 թվականին Moonshine Jungle Tour համերգային շրջագայությունը ավարտելուց հետո, Բրունո Մարսը հայտնել է, որ արդեն աշխատում է երրորդ ստուդիական ալբոմի վրա։ Նա գրեց իր ֆեյբուքյան էջում 
Rolling Stone ամսագիրը անվանել է Մարսի երրորդ ալբոմը 2016 թվականի 20 ամենասպասված սկավառակներից մեկը։
24K Magic (XXIVk Magic) ալբոմի անունն արտասանվում է Թուենթի-ֆոր քարաթ մաջիք («twenty-four karat magic»)։
Բրունո Մարսը առաջին անգամ ներկայացրվել է «24K Magic» և «Chunky» երգրերը 2016 թվականի հոկտեմբերի 15-ին Saturday Night Live հեռուստաշոուի ժամանակ և ստացել է դրական մեկնաբանություններ։
2016 թվականի նոյեմբերին Մարսը ներկայացրել է «24k Magic» ալբոմը MTV Europe Music Awards, NRJ Music Awards, American Music Awards երաժշտական պարգևատրման արարողության ժամանակ։
Դեկտեմբերի 2-ին հանդես է եկել 102.7 KIIS FM's Jingle Ball-ում ։
2016 թվականի դեկտեմբերի 6-ին Բրունո Մարսը հանդիսացել է Victoria’s Secret Fashion Show-ում։
Ալբոմը ստացել է դրական մեկնաբանություններ երաժշտական քննադատներից և համացանցային հրատարակություններից՝ Irish Times, AllMusic, Slant Magazine, Entertainment Weekly, Cleveland.com, USA Today, Soul in Stereo, Rolling Stone, The Observer, Consequence of Sound, Idolator, Billboard, The Guardian։


== Ստեղծագործությունների ցանկ ==


== Չարթեր ==


== Սերտիֆիկացիա և վաճառք ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «New Rules»  (60 մլն դիտումներ)
138,6 mm/50 Model 1934

138,6mm/50 Model 1934  նավերի համար նախատեսված 138մմ տրամաչափի հրետանային զենք, նախագծվել և արտադրվել է Ֆրանսիայում։ Առկա է Ֆրանսիայի ռազմածովային ուժերի զինանոցում։ 138,6 mm/50 Model 1929 զենքի կատարելագործված տեսակն է։ Նախատեսվել է նոր սերնդի հակաականակիրների համար։ Այս զենքով են զինվել  «Մոգադոր» տեսակի էսկադրային ականակիրները։ Նախատեսվել էր նաև այս զենքով զինել «Կլեբեր» տեսակի  էսկադրային ականակիրներին, սակայն դա տեղի չի ունեցել՝ Երկրորդ համաշխարհային պատերազմի սկսվելու պատճառով։


== Կառուցվածք ==
Model 1934-ը իր կառուցվածքով հիմնականում նման է Model 1929-ին։ Նրանք ունեին միանման միաբլոկ փող՝  50մմ տրամաչափի և սեպավոր կիսաավտոմատ փակաղակ։ Զենքերի տարբերությունը լիցքավորման մեխանիզմն ու զենքի տեղադրումն է։  Model 1929-ը  լիցքավորվում է ձեռքով, իսկ  Model 1934-ը՝ կոմբինացված, որի ընթացքում արկը լիցքավորվում է մեխանիկորեն, իսկ պարկուճը ձեռքով էր տեղը դրվում։ Փաստացի «Մոգադոր» տեսակի լիցքավորման համակարգը համարվել է տեխնիկապես ոչ կատարյալ և անհուսալի։ Ենթադրվում էր մեծացնել կրակահերթի արագությունը՝ րոպեում մինչև 14 կրակոց, բայց այդ ցուցանիշը սկզբում իջեցվեց մինչև 12 կրակոց մեկ րոպեում, իսկ հետո՝ մինչև 10 կրակոց, ինչը համապատասխանել է  Model 1929-ի կրակի արագությանը։ Պրակտիկայում շարունակական արագ կրակահերթը սկզբում չի գերազանցել րոպեում 3—5 կրակոց և միայն համառ զորավարժություններից հետո այն դարձել է րոպեում 8 կրակոց, իսկ կարճ ժամկետի համար՝ րոպեում 10 կրակոց։


== Զինամթերքներ ==
Զենքը կրակում էր երկու տեսակի արկով՝ զրահահար՝ 40,6 կգ զանգվածով և ֆուգասային՝ 40,2 կգ զանգվածով։ Լիցքի նետման քաշը կազմում է 12 կգ։ Զրահահար արկը պարունակում է  2,3 կգ պայթուցիկ նյութ։  Կարող է ճեղքել 151 մմ զրահը՝ 5000մ տարածությունից, 81 մմ-ն՝ 10 000մետրից և 57մմ-ը՝ 14 816 մետրից։ Այսպիսով  138,6 մմ արկերը վտանգավոր են նույնիսկ հածանավերի համար։


== Ծանոթագրություններ ==


== Գրականություն ==
Кофман В.Л. Лидеры типа «Могадор» // Морская коллекция. — 2008. — № 8.
Патянин С. В. Лидеры, эскадренные миноносцы и миноносцы Франции во Второй мировой войне. — СпБ, 2003.
Campbell J. Naval weapons of World War Two. — Annapolis, Maryland: Naval Institute Press, 1985. — ISBN 0-87021-459-4


== Արտաքին հղումներ ==
138,6 mm Model 1929/1934
Կենդվիլեր

Կենդվիլեր (ֆր.՝ Kindwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 576 մարդ, բնակչության խտությունը` 96.48 մարդ/կմ²։ Բնակավայրը զբաղեցնում է 5.97 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 33 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 388 աշխատունակ (15-64 տարեկան)  բնակիչ, որոնցից ակտիվ էին 310-ը, իսկ ոչ ակտիվները` 78։ Ակտիվության ցուցանիշը կազմում է 79,9 %։ 310 աշխատունակ մարդկանցից աշխատել է 289 անձ (152 տղամարդ և 137 կին)։ Գործազուրկ են եղել 21 անձ (7 տղամարդ և 14 կին)։ 78 անաշխատունակներից 25-ը եղել են աշակերտներ կամ ուսանողներ, 30-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փարավոնի սիգարները

Փարաւոնին սիկառները (ֆրանսերեն՝ Les Cigares du pharaon), Թենթենի արկածները պատկերապատումների շարքի չորրորդ գիրքն է, որի հեղինակն է բելգիացի Էրժեն։ Գրքում որպես հերոս հանդես է գալիս երիտասարդ լրագրող Թենթենը։
Գիրքը արևմտահայերենի է թարգմանվել 2008 թվականին՝ Ռուզան և Ժան-Վարուժան Կյուրեղյանի կողմից և լույս տեսել Սայջեստ սարլ հրատարակչության միջոցով։


== Աղբյուրներ ==


== Արտաքին հղումներ ==
Պաշտոնական կայք
Փարաւոնին սիկառները հայերենով
Քյուրդ (Արեշի գավառ)

Քյուրդ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 495 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բերեզինո (գյուղ, Ռուդնյանսկի շրջան)

Անվան այլ կիրառումների համար տե՛ս՝ ԲերեզինոԲերեզինո (ռուս.՝ Березино), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 792 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
I’m the One

«I’m the One», ամերիկացի հիփ-հոփ երգիչ DJ Khaled-ի երգը Ջասթին Բիբերի, Quavo-ի Chance the Rapper-ի և Լիլ Ուեյնի մասնակցութամբ։ Ընդգրկվել է DJ Khaled-ի Grateful տասներորդ ստուդիական ալբոմում, որ թողարկվել է 2017 թվականի ապրիլի 28-ին։ Երգը գլխավորել է հիթ-շքերթներ Ավստրալիայում, Միացյալ Նահանգներում (Billboard Hot 100) և Մեծ Բրիտանիայում (UK Singles Chart)։


== Պատմություն ==
DJ Khaled-ն առաջին անգամ թողարկվելիք սինգլի մասին հայտնել է 2017 թվականի փետրվարին, երբ տեսահոլովակից լուսանկարներ է տեղադրել Ինստագրամի իր էջում։ Ավելի ուշ DJ Khaled-ը հայտնել է սինգլի թողարկման ամսաթիվը, նրա վերնագիրն ու շապիկը (դա տեղի է ունեցել 2017 թվականի ապրիլի 24-ին)։ 
Սինգլը գլխավորել է Ավստրալիայի, Մեծ Բրիտանիայի (UK Singles Chart), Կանադայի և ԱՄՆ-ի հիթ-շքերթներ։
ԱՄՆ-ում սինգլը դեբյուտը կատարել է № 1 հորիզոնականում Billboard Hot 100 հիթ-շքերթում և դարձել DJ Khaled-ի, Chance the Rapper-ի և Quavo-ի առաջին չարթփոփերը (որպես մենակատարներ)։ Ջասթին Բիբերի համար դա եղել է 4-րդ սինգլը, որ գլխավորել է ԱՄՆ-ի հիթ-շքերթը Purpose ալբոմի երեք հիթերից հետո, իսկ Լիլ Ուեյնի համար այն եղել է առաջին չարթփոփերը 2009 թվականից ի վեր և երրորդն ընդհանրապես։ Բրիտանական UK Singles Chart հիթ-շքերթում սինգլը դարձել է առաջին չարթփոփերը DJ Khaled-ի, Quavo-ի, Լիլ Ուեյնի և Chance the Rapper-ի, ինչպես նաև հինգերորդը Ջասթին Բիբերի համար։


== Հիթ-շքերթներ ==


== Հավաստագրումներ ==


== Նշումներ ==


== Ծանոթագրություններ ==


== Արտաքին հղումներ ==
 «I’m the One» DJ Khaled ft. Justin Bieber, Quavo, Chance the Rapper, Lil Wayne
Երգի տեքստը MetroLyrics կայքում
Հուլիսի 18

Հուլիսի 18, տարվա 199-րդ (նահանջ տարիներին՝ 200-րդ) օրն է։

Տարվա ավարտին մնում է 166 օր։


== Դեպքեր ==
1925 - լույս է տեսնում Ադոլֆ Հիտլերի «Մայն Քամփֆ» աշխատությունը
1932 - Թուրքիան դառնում է Ազգերի լիգայի 56-րդ անդամը
1957 - ԱՄՆ-ում սկսվում է նշել Հոթ դոգի օրը


== Ծնունդներ ==
1552 - Ռուդոլֆ II Սրբազան Հռոմի կայսր
1811 - Ուիլյամ Մեյքփիս Թեքերեյ William Makepeace Thackerey անգլիացի գրող
1821 - Պոլինա Վիարդո-Գարսիա Pauline Viardot ֆրանսիացի սոպրանո
1837 - Վասիլ Լևսկի Васил Левски բուլղարացի հասարակական գործիչ
1853 - Հենդրիկ Լորենց Hendrik Lorentz հոլանդացի ֆիզիկոս, Նոբելյան մրցանակակիր
1872 - Յուրի Վեսելովսկի Юрий Веселовски ռուս գրականագետ, հայագետ
1876 - Անդրեաս Արզումանյան, բժիշկ
1897՝
Եղիա Չուբար, հայ հրապարակախոս, կինոսցենարիստ
Միքայել Արուտչյան, նկարիչ
1917 - Բաբկեն Ներսիսյան, դերասան
1918 - Նելսոն Մանդելա Nelson Mandela Հարավ Աֆրիկյան Հանրապետության առաջին սևամորթ նախագահը
1921 - Աարոն Բեկ Aaron T. Beck ամերիկացի հոգեբան
1932 - Եվգենի Եվտուշենկո Евгений Евтушенко ռուս պոետ
1938 - Պերճ Զեյթունցյան, հայ արձակագիր, դրամատուրգ և թարգմանիչ
1951 - Միմի Սարկիսյան Mimi Sarkisian հայազգի ամերիկացի դերասանուհի
1966 - Ապրես Հովսեփյան Արցախի պատերազմի մասնակից
1967 - Վին Դիզել ամերիկացի դերասան, ռեժիսոր
1975 - Տարոն Մալաքյան Daron Malakian երգիչ-երգահան
1977 - Ալեքսանդր Մորոզևիչ, ռուս շախմատիստ, գրոսմայստեր
1980 - Քրիստեն Բել Kristen Bell ամերիկացի դերասանուհի և երգչուհի
1982 - Նազենի Հովհաննիսյան, դերասանուհի և հաղորդավարուհի
1985 - Չեյս Քրոուֆորդ Chase Crawford ամերիկացի դերասան


== Մահեր ==
1610 - Կարավաջո Michelangelo Merisi da Caravaggio իտալացի նկարիչ
1872 - Բենիտո Խուարես Մեքսիկայի ազգային հերոս
1938 - Վահան Թոթովենց, հայ արձակագիր, դրամատուրգ և բանաստեղծ
1958 - Անրի Ֆարման Henry Farman ֆրանսիացի ավիատոր
1965 - Անուշավան Արզումանյան, տնտեսագետ
1980 - Քրիստիան Պետերս Christian Peters գերմանա-ամերիկացի աստղագետ
1998 - Վալենտին Պոդպոմոգով Валентин Подпомогов հայաստանցի նկարիչ


== Տոներ ==
Նելսոն Մանդելայի համաշխարհային օր]]
Սահմանադրության օր
Ուրուգվայ


== Ծանոթագրություններ ==
Պրուդոկ (գյուղ, Շումյաչինսկի շրջան)

Անվան այլ կիրառումների համար տե՛ս՝ Պրուդոկ (այլ կիրառումներ)Պրուդոկ (ռուս.՝ Прудок), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդերս Ցորնի թանգարան

Ցորնի թանգարան (շվեդերեն՝ Zornsamlingarna), պետական թանգարան Շվեդիայի Դալառնա լենի Մուռա քաղաքում։ Ծառայում է շվեդ անվանի նկարիչ Անդերս Ցորնի աշխատանքների պահպանման, ցուցադրման, լուսաբանման նպատակներին։ Հավաքածուում ընդգրկված են նշանավոր արվեստագետի բազմաթիվ բնօրնակ գունանկարներ, ջրաներկ աշխատանքներ, գրավյուրներ, քանդակներ։


== Պատմություն ==
Անդերս Ցորնը, որ միջազգային համբավ ունեցող շվեդ արվեստագետներից է, 1914 թվականին Մուռա քաղաքի մերձակայքում գտնվող  իրենց տոհմական ագարակում ձեռնամուխ է եղել բացօթյա թանգարանի ստեղծման աշխատանքների իրականացմանը։ Թանգարանը, որի շինարարությունը նրա մահվանից հետո է ավարտվել, բաղկացած է չորս մասից՝  Zorngården, Zorn Museum, Zorn's Gammelgård & Textilkammare և Zorn's Gopsmor: Նրա շրջանակներում ներառված է շուրջ քառասուն շինություն , որոնք կառուցվել են փայտանյութով, 13-18-րդ դարերում։ Դրանցից ամենահինը հրշեջ աշտարակն է, որն, ըստ ուսումնասիրութունների արդյունքների, կառուցվել է 1237 թվականին և փայտաշեն ամենահին կառույցն է Շվեդիայում։ Այստեղ են բերվել նաև 14-րդ դարի մի քանի շինություններ։ Իսկ առաջին շինությունը, որ 1914 թվականին տեղափոխվել է տոհմական ագարակի տարածք, Kråkbergshärbret-ն է։ Նախաձեռնելով թանգարանի հիմնադրումը՝ Ցորնը նպատակադրվել էր դրա միջոցով ցույց տալ փայտե շինությունների կառուցման տեխնոլոգիայի զարգացումը դարերի ընթացքում, ինչպես նաև՝ ցուցադրել, թե մոտավորապես ինչ տեսք է  ունեցել շվեդական միջնադարյան գյուղը։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
The Zorn Museum
The Zorn House
The open-air museum Zorn's Gammelgård
Zorn’s Old Farm and Textile Room Archived 2016-03-03 at the Wayback Machine.


== Աղբյուրներ ==
Andrén, Arvid Classical antiquities in the Zorn Collection (Lund, Sweden 1947)
Sandström, Birgitta Hairwork in the Zorn Collections (Mora, Sweden: 1995)
Կազանի ԱՄԿ-ի թանգարան

Կազանի հազարամյակի թանգարան (թաթ.՝ Казан меңъеллыгы музее), թանգարան Կազանում։ Գտնվում է  «Կազան» ազգային մշակութային կենտրոնի շենքում,  որը ստեղծվել է Վ. Ի. Լենինի անվան կենտրոնական թանգարանի Կազանի մասնաճյուղի հիման վրա և բացվել է 1992 թվականի սեպտեմբերի 16-ին։
2005 թվականի օգոստոսի 25-ին, Կազանի 1000-ամյակի նախօրեին, բացվել է նոր ցուցահանդես։ Թանգարանը գտնվում է «Կազան» ազգային մշակութային կենտրոնի շենքում և հանդիսանում է Կազանի ազգային մշակույթի կենտրոնի ազգային  թանգարանի կառուցվածքային ստորաբաժանում։


== Ցուցադրություն ==
Թանգարանը բաղկացած է երեք դահլիճից 2,6 հազար մետր2 տարածքով և ներառում է ավելի քան 400 մետր² տարածք։
Թանգարանի առաջին սրահը նվիրված է Կազանի հնագույն պատմությանը։ Ցուցահանդեսը վերաբերում է առաջին հազարամյակից մինչև 15-րդ դար։ Իսկական ցուցանմուշներից բացի, ցուցահանդեսում ներկայացված են կորած հուշարձանների վերստեղծված տարբերակներ, այդ թվում՝

Կազանի դարպասներ`քաղաքային դարպասներ, անկախության նախկին խորհրդանիշը
Քաղաքի բանալի (ստեղծվել է Կամա-վոլգյան Բուլղարիայի բանալիների համանմանությամբ)Կան նաև բացառիկ ցուցանմուշների օրինակներ, օրինակ, Կազանի գլխարկը (բնօրինակի պատճենը, ոսկու փոխարեն՝ ոսկեզօծ արծաթ)։

Երկրորդ սրահը ներառում է 15-րդ դարից մինչև 20-րդ դարը։ Ցուցահանդեսը սկսվում է առևտրատնտեսական կապերով, ներկայացնում քաղաքի հոգևոր մշակույթը, Ռուսաստանում Կազանի քաղաքական կարգավիճակը։ Ցուցահանդեսում առանձին տեղ է զբաղեցնում արխիվային նյութը, որը պատմում է Պետրոս I-ի, Եկատերինա II-ի, Պավել I-ի, Նիկոլայ I-ի  Կազանում ապրելու մասին։
Երրորդ սրահը նվիրված է Կազանի 20-րդ դարի պատմությանը և ներկայիս վիճակին։ 


== Թանգարանի մասնաճյուղեր ==
Թանգարանի մասնաճյուղը գտնվում է Կազանի ռատուշայում, որտեղ ցուցադրվում են Կազանում տեղական ինքնակառավարման զարգացման պատմության մասին արխիվային նյութեր։


== Տես նաև ==
«Կազան» ազգային մշակութային կենտրոն


== Ծանոթագրություններ ==
Քիլիկ

Քիլիկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Nu (ծրագրավորման լեզու)

Nu, օբյեկտ կողմնորոշված, ինտերպրետացվող, Lisp–անման շարահյուսությամբ ծրագրավորման լեզու, որն ստեղծվել է Թիմ Բարկսի կողմից որպես այլընտրանքային կոդավորման լեզու Cocoa API–ով Mac OS X–ի համար ծրագրեր ստեղծելու համար։ Գոյություն ունեն նաև տարբերակներ Լինուքսի և iPhone–ի համար։
Լեզվի մասին առաջին անգամ հայտարարվել է 2007 թ․ օգոստոսին տեղի ունեցած C4 կոնֆերանսի ժամանակ։


== Կոդի օրինակ ==
Nu ծրագրավորման լեզվով գրված այս կոդը բաղադրյալ թվերի որոշման պարզ դաս է։

Օրինակն իրենից ներկայացնում է բաղադրյալ թվերի որոշման պարզ ծրագիր։ Այն հայտարարում է մի քանի փոփոխականներ և մի մեթոդ՝ օբյեկտն ինիցիալիզացելու համար։ Այն ցույց է տալիս Nu կոդի պարզությունը Objective-C լեզվով գրված համարժեք կոդի նկատմամբ։ Այն նաև ցույց է տալիս պարզությունը Ruby–ի նկատմամբ։

Այս կոդում, բացի Nu–ի հետ տարածվող nuke գործիքից, ցուցադրվում է նաև Objective-C–ի, Lisp–ի, և Ruby–ի ազդեցությունները լեզվի ընդհանուր տեսքի վրա։


== Տես նաև ==
F-Script (ծրագրավորման լեզու)
MacRuby
RubyCocoa


== Ծանոթագրություններ ==


== Արտաքին հղումներ ==
Պաշտոնական կայք
Խումբը Google Groups–ում
GitHub շտեմարանը
Տիրոլ (պատմական մարզ)

Անվան այլ կիրառումների համար տե՛ս՝ Տիրոլ (այլ կիրառումներ)Տիրոլ, մարզ Եվրոպայում, Ալպերում։ Հնում Տիրոլի տարածքում բնակվել են ռետերը և իլլիրիացիները։ Բրեններ լեռնանցքով անցնում էր Գերմանիան Իտալիայի հետ կապող կարևոր առևտր․ ճանապարհ։ 1805 թ., նապոլեոնյան պատերազմների ժամանակ, Տիրոլը միացվեց Բավարիային։ Ֆրանսբավարական օկուպացիայի դեմ 1809 թ. ապստամբությունն ավարտվեց պարտությամբ։ Տիրոլը բաժանվեց Բավարիայի, Իտալիայի թագավորության և Իլլիրիական նահանգների միջև։ 1814-1815 թթ. Վիեննայի կոնգրեսի որոշմամբ Տիրոլը վերստին միացվեց Ավստրիային։ Տիրոլում զգալիորեն մեծ էր կաթոլիկ հոգևորականության և կղերականության ազդեցությունը։ 1919 թ. Սեն–ժերմենի հաշտության պայմանագրով Տիրոլը բաժանվեց Ավստրիայի ու Իտալիայի միջև։ Բրեններից հյուսիս ընկած տարածքն անցավ Ավստրիա հանրապետությանը, Բրեններից հարավ տարածքը Իտալիային։
Վերներ Պանտոն

Վերներ Պանտոն (անգլ.՝ Verner Panton, փետրվարի 13, 1926(1926-02-13)[…], Brahesborg, Ասենս, Հարավային Դանիա տարածաշրջան, Դանիա - սեպտեմբերի 5, 1998(1998-09-05)[…], Կոպենհագեն, Դանիա)՝ 20-րդ դարի ամենաազդեցիկ կահույքի և ինտերիերի դիզայներներից մեկը Դանիայում։ Իր կարիերայի ընթացքում նա ստեղծել է նորարարական և ֆուտուրիստական նմուշներ տարբեր նյութերով, հատկապես պլաստտիկից, վառ և էկզոտիկ գույներով։ Նրա ոճը «1960-ականներ»-ի էր, բայց կրկին հայտնի դարձավ 20-րդ դարի վերջին։ 2004 թվականի դրությամբ Պանտոնի կահույքի ամենահայտնի մոդելները դեռևս արտադրության մեջ են (մասնավորապես «Վիտրա» ընկերությունում)։


== Կենսագրություն ==
Պանտոնն արդեն փորձառու արտիստ էր Օդենսե քաղաքում, երբ նա գնաց Դանիական գեղարվեստի թագավորական ակադեմիա  Կոպենհագենում՝ ճարտարապետություն սովորելու, որն ավարտեց 1951 թվականին։ Իր կարիերայի առաջին երկու տարիների ընթացքում ՝ 1950–1952 թվականներին, նա աշխատել է մեկ այլ դանիացի ճարտարապետ՝ Առնե Յակոբսենի  կահույքի դիզայնի ճարտարապետական պրակտիկայում։ Պանտոնը հայտնվել է «հանճար»-ների շարքում և հիմնել է սեփական դիզայներական և ճարտարապետական գրասենյակը։ Նա լավ հայտնի դարձավ իր նորարարական ճարտարապետական առաջարկներ՝ ներառյալ ծալովի տունը (1955 թվական), ստվարաթղթե տունը և պլաստիկ տունը (1960 թվական)։ 1950-ական թվականների վերջին նրա աթոռի դիզայնը դարձել է  ոչ ավանդական՝ առանց ոտքերի կամ արտահայտիչ մեջքի։ 1960 թվականին Պանտոնը հանդիսանում էր առաջին պլաստիկ աթոռի դիզայները։ Պոլիպրոպ աթոռը մասսայականորեն արտադրվեց և դարձավ նրա ամենահայտնի նմուշը` հիմնված օրգանական ձևերի վրա, որոնք ընդօրինակում են մարդու մարմնի ուրվագծերը, այս դեպքում` լեզուն։ 

1960-ական թվականների վերջին և 1970-ական թվականների սկզբին Վերներ Պանտոնը փորձ կատարեց ամբողջ միջավայրի ձևավորման համար. արմատական և հոգեբանական ինտերիեր, որոնք իր կոր կահույքի, պատերի, տեքստիլի և լուսավորության անսամբլն էին։ Նա, թերևս, առավել հայտնի է մի շարք ինտերիերի դիզայնով՝ Բայերի տարեկան արտադրանքի ցուցահանդեսի համար, որը անցկացվում է էքսկուրսիոն նավակներում, մեկն այժմ պահպանվում է թանգարանում։ Նա հայտնի է նաև Եվրոպայում գտնվող հյուրանոցով, որտեղ օգտագործում էր շրջանաձև նախշեր և գլանաձև կահույք։
Բացի այդ, Պանտոնը լավ հայտնի է իր նորարարական դիզայնով ՝ Համբուրգում գերմանական հայտնի հրատարակությոան՝  «Der Spiegel»-ի համար։


== Աշխատանքներ ==
«Կոնե» աթոռ (1958 թվական)
«Պանտոն» աթոռ (1967 թվական)
«Սիրամարգ» աթոռ
Վերներ Պանտոնի «Տէաձև» աթոռ


== Ծանոթագրություններ ==


== Արտաքին հղումներ ==
The Official Verner Panton Reference Portal and Archives: Photos, designs and producers
MY PANTON HOME - The worlds largest Verner Panton collection Archived 2021-05-06 at the Wayback Machine.
Verner Panton biography at Danish Furniture Archived 2013-06-06 at the Wayback Machine.
PANTONWORLD - A collectors tribute to Verner Panton
Verner Panton at the design agency TAGWERC with texts on his designs and his design philosophy (en)
Քեշիշօղլի

Քեշիշօղլի, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==